Godtfred Holmvang

Godtfred Holmvang (7. lokakuuta 1917 Bærum – 19. helmikuuta 2006 Vancouver, Kanada) oli norjalainen yleisurheilija, joka kilpaili kymmenottelussa ja 110 metrin aitajuoksussa. Hän kilpaili kansallisella tasolla myös alppihiihdossa ja suunnistuksessa ja sijoittui neljänneksi alppiyhdistetyssä Norjan-mestaruuskilpailuissa 1947. Holmvang edusti seuratasolla IL Tyrvingiä. Hän voitti kymmenottelussa kultaa Oslon EM-kisoissa 1946 ja voitti lajissa maansa mestaruuden vuosina 1939, 1946 ja 1948. Holmvang voitti Norjan-mestaruuskisoissa kolme mitalia myös 110 metrin aitajuoksusta, jossa hänen paras sijoituksensa on voitto vuodelta 1946. Hän osallistui olympialaisiin vuonna 1948 ja sijoittui kymmenottelussa kymmenenneksi.

Toinen maailmansota häiritsi Holmvangin uraa ja hän joutui itse sotavangiksi vuonna 1943. Hän opiskeli lakimieheksi ja kävi muun muassa Harvardin yliopistossa. Holmvang auttoi YK:ta luomaan merenkulkulakeja ja asui loppuelämänsä Vancouverissa.

Henkilökohtaiset ennätykset 

 Kymmenottelu: 6 566 (1946) 
 110 metrin aitajuoksu: 15,2 s (1939)

Lähteet 

Norjalaiset yleisurheilun moniottelijat
Norjalaiset pika-aitajuoksijat
Norjalaiset alppihiihtäjät
Vuonna 1917 syntyneet
Vuonna 2006 kuolleet